CELEX: 32022D1239
Language: sl
Date: 2022-07-18 00:00:00
Title: Sklep Sveta (SZVP) 2022/1239 z dne 18. julija 2022 o podaljšanju mandata posebnega predstavnika Evropske unije za Sahel in o spremembi Sklepa (SZVP) 2021/1011

19.7.2022   
               
               
                  SL
               
               
                  Uradni list Evropske unije
               
               
                  L 190/129
               
            
         SKLEP SVETA (SZVP) 2022/1239
         z dne 18. julija 2022
         o podaljšanju mandata posebnega predstavnika Evropske unije za Sahel in o spremembi Sklepa (SZVP) 2021/1011
         SVET EVROPSKE UNIJE JE –
         ob upoštevanju Pogodbe o Evropski uniji in zlasti člena 33 in člena 31(2) Pogodbe,
         ob upoštevanju predloga visokega predstavnika Unije za zunanje zadeve in varnostno politiko,
         ob upoštevanju naslednjega:
         
                     (1)
                  
                  
                     Svet je 18. marca 2013 sklenil, da imenuje posebnega predstavnika Evropske unije (PPEU) za Sahel.
                  
               
                     (2)
                  
                  
                     Svet je 21. junija 2021 sprejel Sklep (SZVP) 2021/1011 (1) o imenovanju Emanuele Claudie DEL RE kot PPEU za Sahel. Mandat PPEU se izteče 31. avgusta 2022.
                  
               
                     (3)
                  
                  
                     Mandat PPEU bi bilo treba podaljšati za nadaljnjih 24 mesecev in določiti nov referenčni finančni znesek za obdobje od 1. septembra 2022 do 31. avgusta 2024.
                  
               
                     (4)
                  
                  
                     PPEU bo mandat opravljal v razmerah, ki se lahko poslabšajo in bi lahko ovirale doseganje ciljev zunanjega delovanja Unije iz člena 21 Pogodbe –
                  
               SPREJEL NASLEDNJI SKLEP:
         
            Člen 1
            Mandat Emanuele Claudie DEL RE kot posebne predstavnice Evropske unije (PPEU) za Sahel se podaljša do 31. avgusta 2024. Svet lahko na podlagi ocene Političnega in varnostnega odbora in na predlog visokega predstavnika Unije za zunanje zadeve in varnostno politiko odloči, da mandat PPEU predčasno preneha.
         
         
            Člen 2
            Sklep (SZVP) 2021/1011 se spremeni:
            
                        (1)
                     
                     
                        v členu 5(1) se doda naslednji pododstavek:
                        „Referenčni finančni znesek za kritje odhodkov, povezanih z mandatom PPEU, za obdobje od 1. septembra 2022 do 31. avgusta 2024 je 3 450 000 EUR.“;
                     
                  
                        (2)
                     
                     
                        v členu 14 se drugi stavek nadomesti z naslednjim:
                        „PPEU predloži Svetu, VP in Komisiji redna poročila o napredku, do 31. maja 2024 pa celovito končno poročilo o izvajanju mandata.“.
                     
                  
         
            Člen 3
            Ta sklep začne veljati na dan sprejetja.
         
         
            V Bruslju, 18. julija 2022
            
               
                  Za Svet
               
               
                  predsednik
               
               J. BORRELL FONTELLES
            
         
         
            (1)  Sklep Sveta (SZVP) 2021/1011 z dne 21. junija 2021 o imenovanju posebnega predstavnika Evropske unije za Sahel (UL L 222, 22.6.2021, str. 21).